CELEX: 62022TN0001
Language: el
Date: 2022-01-04 00:00:00
Title: Υπόθεση T-1/22: Προσφυγή — αγωγή της 4ης Ιανουαρίου 2022 — Airoldi Metalli κατά Επιτροπής

21.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 84/46
            
         
      Προσφυγή — αγωγή της 4ης Ιανουαρίου 2022 — Airoldi Metalli κατά Επιτροπής
      (Υπόθεση T-1/22)
      (2022/C 84/65)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: Airoldi Metalli SpA (Molteno, Ιταλία) (εκπρόσωποι: M. Campa, D. Rovetta, P. Gjørtler και V. Villante, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει τον εκτελεστικό κανονισμό (EΕ) 2021/1784 της 8ης Οκτωβρίου 2021, για την επιβολή οριστικού δασμού αντιντάμπινγκ στις εισαγωγές πλατέων προϊόντων έλασης από αλουμίνιο καταγωγής Λαϊκής Δημοκρατίας της Κίνας,
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα της προσφεύγουσας στην παρούσα διαδικασία.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής ακυρώσεως του εκτελεστικού κανονισμού της Επιτροπής (ΕΕ) 2021/1784 (1), η προσφεύγουσα — ενάγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται πρόδηλο σφάλμα εκτιμήσεως όσον αφορά την ανάλυση της ζημίας και την ανάλυση της αιτιώδους συνάφειας, καθώς και έλλειψη προσήκουσας κοινοποίησης.
               
            
                  2.
               
               
                  Με τον δεύτερο λόγο προβάλλεται πρόδηλο σφάλμα εκτίμησης της Ευρωπαϊκής Επιτροπής όσον αφορά την πιθανή ύπαρξη σημαντικών στρεβλώσεων σε ορισμένη χώρα ή σε ορισμένο τομέα της χώρας αυτής.
               
            
         (1)  Εκτελεστικός κανονισμός (ΕΕ) 2021/1784 της Επιτροπής της 8ης Οκτωβρίου 2021 για την επιβολή οριστικού δασμού αντιντάμπινγκ στις εισαγωγές πλατέων προϊόντων έλασης από αλουμίνιο καταγωγής Λαϊκής Δημοκρατίας της Κίνας (ΕΕ 2021, L 359, σ. 6).